text: Pas på isglatte veje
  03 februar 2011 kl. 20.44
  Sydøstjyllands Politi og Syd- og Sønderjyllands Politi advarede torsdag aften mod isglatte veje i hele landsdelen.
  På Koldingvej lidt uden for Vejen har en sættevogn placeret sig på tværs af vejen på grund af det glatte føre.
  Lastbilen har blokeret vejen siden 20.15 torsdag aften.
  Redningsfolk arbejder på at få den på ret køl.
  Sydøstjyllands Politi fik 21.39 melding om en forulykket bil på Stenderupvej ved Kolding. To ambulancer er sendt til stedet.
  